Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: (1) A felsõoktatásról szóló 2005. évi CXXXIX. törvény (a továbbiakban: Ftv.) 23. § (3)–(6) bekezdése helyébe a következõ
Paragraph Index: 946

(12) Az Ftv. 122/A. § (2) bekezdése helyébe a következõ rendelkezés lép: „(2) Az állami felsõoktatási intézmények a költségvetésük terhére – a 122. § (3) bekezdésnek megfelelõ hozzájárulás esetén – hosszú távú (legfeljebb húszéves) kötelezettséget vállalhatnak felhalmozási célokra vagy beruházást helyettesítõ szolgáltatás vásárlására. Az ebbõl származó éves fizetési kötelezettségek együttes összege egyik évben sem haladhatja meg az éves költségvetésük dologi és felhalmozási célú elõirányzatának tíz százalékát. Amennyiben az éves fizetési kötelezettségek együttes összege e határt a felsõoktatási intézmény tárgyévi költségvetésének csökkenése miatt haladja meg, új kötelezettség nem vállalható mindaddig, amíg az arány helyre nem áll. A hosszú távú kötelezettségekrõl évente kimutatást kell készíteni, amely az éves költségvetés és beszámoló részét képezi. A felsõoktatási intézmények kötelezettségvállalásának ötven százalékát az állami vagyon felügyeletéért felelõs miniszter által vezetett minisztérium a jóváhagyott éves fejezeti kezelésû elõirányzatai terhére megállapodásban átvállalhatja.”

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes